### Resumé

Vinderforslaget fra konkurrencen "Fremtidens Landskabs- og Aktivitetspark i Vejle" er nu viderebearbejdet med byrådets og dommerkomitéens bemærkninger.

Det bearbejdede forslag fremlægges nu til politisk godkendelse.

### Sagsfremstilling

I januar 2025 udskrev Vejle Kommune en idékonkurrence om Fremtidens Landskabs- og [adresse] i Vejle. Ønsket er at skabe en landskabs- og aktivitetspark, der giver plads til vandet,
legen, kunsten, pulsen og pausen. [adresse] tænkes placeret i den nye bydel Ny Rosborg - fra [adresse] til [adresse] borgbanke ved [adresse]

I maj 2025 godkendte [adresse] skitseprojektet "Vandets Stemme" som vinder af konkurrencen om Fremtidens landskabs- og aktivitetspark. Der blev samtidig indkøbt to idéer - en idé til et soppebassin/skøjtebane og en idé til kunstværket Playful Stairs. Vejle Kommune offentliggjorde vinderprojektet 28. maj 2025 og konkurrencens projekter er aktuelt udstillet i [adresse].

I forbindelse med byrådets godkendelse blev det besluttet, at der skulle ske en videre kvalificering af skitseprojektet frem mod en politisk behandling efter sommerferien. Det viderebearbejdede forslag er nu udført og vedhæftet sagen til politisk godkendelse. Byrådet ønskede flere legeredskaber indarbejdet, herunder mulighed for at klatre, gynge og rutsje - samt mulighed for leg året rundt. Dette er nu indarbejdet i forslaget. Idé om soppebassin/skøjtebassin er ligeledes indarbejdet i forslaget og der er anvist placeringsmulighed for kunstværket Playful Stairs, som byrådet også ønskede. Det samlede overblik ses på side 9 og 12 i bilag.

I det viderebearbejdede forslag er der tilført en række nye legemuligheder:

* Rosborg Legeplads - ny samlet legeplads midt i området med mulighed for at vippe, gynge, rutsje, klatre og holde pause (side 19-22 i bilag)
* Vandlegeplads - denne er udvidet med soppebassin / skøjtebane (side 23-27 i bilag)

Der er desuden arbejdet videre med et forslag til en etapeplan samt et økonomisk overslag (side 42-46 i bilag).

Det samlede anlægsbudget er 64.790.038 kr. ekskl. moms. Det samlede budget (inkl. uforudsete udgifter, byggeplads og rådgivning) er i alt 103.664.061 kr. ekskl. moms.

* Etape 1: Susanne Nielsen legeplads, besøgspavillon og primær sti syd for [adresse]. Al terrænarbejder og beplantning. Anlægssum 30.971.158 kr. ekskl. moms. I alt inkl. udgifter 49.553853 kr. ekskl. moms.
* Etape 2a: Trækfærge, Trædesten, [adresse], gedefold og stier nord for [adresse]. Anlægssum 4.580.760 kr. ekskl. moms. I alt inkl. udgifter: 7.329.216 kr. ekskl. moms.
* Etape 2b: Vandlegeplads nord for [adresse]. Anlægssum: 20.174.120 kr. ekskl. moms. I alt inkl. udgifter 32.278.592 kr. ekskl. moms.
* Etape 3: Mosekonen, borgen og stier i sydlig del af området. Anlægssum 5.162.000 kr. ekskl. moms. I alt inkl. udgifter 8.259.200 kr. ekskl. moms.
* Etape 4: Gletcheren, [adresse], Havbunden, [adresse], eksperimentbede og stier midt i området. Anlægssum 3.902.000 kr. ekskl. moms. I alt inkl. udgifter 6.243.200 kr. ekskl. moms.

Det anbefales at begynde med etape 1.

Det bearbejdede forslag, etapeplan og anlægsoverslag fremlægges hermed til politisk godkendelse med henblik på, at der efterfølgende kan afsøges muligheder for realisering.

### Klima og resiliensvurdering

Landskabs- og aktivitetsparken udvikles med stort fokus på håndtering af vand, udvikling af
biodiversitet og rammer for fællesskab.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 18. august 2025, punkt 190:

at det bearbejdede skitseforslag, etapeplan og anlægsoverslag godkendes.

#### Beslutning fra Økonomiudvalget, den 18. august 2025, punkt 190:

Anbefales.

Lars Jakobsen og Beth Steffensen tog forbehold for deres stillingstagen til byrådets behandling af sagen.

### Beslutning

Godkendt.

For stemte et flertal på 22 medlemmer: Ziggy Thygesen, Nanna Friis, Ulla Kristensen, Bob Mikkelsen, Otto Thomsen, Helen Jacobsen, Christopher Poulsen, Anton Søndergaard, Frode Bech, Ebbe Henriksen, Mik Jensen, Lars Jakobsen, Verner Christensen, Einer Svendsen, Paw Gregersen, Klaus Søndergaard, Bodil Jespersen, Søren Jensen, Ove Christiansen, Victor Eriksen, Kjeld Iversen og Lena Lind.

Imod stemte et mindretal på 5 medlemmer: Nicolai Jacobsen, Frida Johnsen, Lars Jakobsen, Ella Sørensen og Lea Eriksen.

Beth Steffensen, Justina Christensen, og Joachim Koch undlod at stemme.

Fraværende: Tommy Jensen, i stedet mødte Christopher Poulsen.

Fraværende: Sofie Poulsen.